mene 18s. kupela. Uye kumfundisi, ote makasivale isikolo xa abantu bangazumiyo ukumhlaula, bobona ukuba bebefanele ukumhlaula um- Fundisi wentsapo.

U Mr. PAUL XINIWE ucinga ukuba umanyano malunga lamkeli icebo lika Mr. Sakuba deluve eyona nto u Dr. Dale ayakuyenza kwindawo yenteto ababenayo e Kapa no Mr. Jabavu. Elocebo lalilelokuba u Dr. Dale anyule i-Inspector eyakuhamba kwilali ivuselela, ifundisa,—inqopisana nabantu ngendlela amabaqube ngayo izikolo ezipakati kwabo—Editor."] Pakati kweli xesha nelo, u Titshala angaba esebenza kunye nom Fundisi nesibonda somzi akuwo ukumisa imicimbi yesikolo endaweni ebifanele ukuba kuyo. Bekufuneka u Titshala engumvangeli we gospeli yemfundo pakati kwabantu akubo : kuba ngalo lonke ixesha bengekangenwa ngumoya oyiqondayo imfaneleko yemfundo koseloko kuko ukukalaza. Icebo lokumisa ibodi lifanelekile kweyalo indawo, kodwa bapina abantu bokuba ngamalungu azo ? Izibonda nazo azifundiswanga, azilazi ixabiso lemfundo : azinakunonelela imfundo ke ngoko. Elake icebo lelokuba kuke kulindwe.

u Mr. SAKUBA ute okwangoku akuko lumanyano pakati kotitshala no mfundisi. Abazityeleleli izikolo. Ebabona yena into abongamele yona kukuhlaula otitshala imali.

u Mr. SKEPE NZEKU ucinga ngokufanayo no Mr. Xiniwe. Apo waka wafundisa kona ibodi yaka yalingwa, bati abo babengamalungu ayo bakufumana ukuba mayipume kweyabo imipakato bakuba bengayi fumani imali ebatwini, bapalala. Uva ukuba ikwa yilento napesheya kwe Nciba.

u Mr. A. BALFOUR, utele yingxoxo elukuni. Lentlanganiso yaka yayixoxa kwa Qoboqobo, nase Mkubiso. E-Kobonqaba ibodi yahambisa kakuhle.

u Mr. TENGO-JABAVU ubesatulele ukuba u Mr. Balfour azifince Yena unga kungetatyatwe bakala okwangoku. Amatuba acetyiswe ngamalungu akasokuba naluncedo okwangoku. Ingxoxo yemfundo ifike kusituba ngoku ekubonakala kuso ukuba mabake balinde. Le Parlamente ihleliyo izimisele ukuba iyicukumise imfudo, enangokuke imfazwe yemfundo isaliwe. Elake icebo lelokuba umanyano olu luke lunqumame zeluqale ukusebenza wakuqabuka umsi.

Lemvo yokulinda yamkelwa.

VIII. INDAWO YENTLANGANISO EZAYO.

Intlanganiso ezayo iyakuba se Mgqakwebe (wakwa-Mdingi.)

IZINTO NGEZINTO.

Izikolo zentsapo zimiselwe ukuba zivulwe ngomhla we

1. ka July lo.

Ityalike entsha yama Bulu iyakuvulwa e-Dordrecht ngo

1. August lo ozayo.

U-John Dunn, induna apa edumileyo yakwa Zulu, kuvakala ukuba uzakuke atyelele pesbeya.

Isakiwo esikulu semidlalo yase mlungwini, e Kapa, sitshe ngomhla wetoba kulenyanga siyipeteyo, emva kokupela komnye wemidlalo.

Ibandla lama Roma e-Qonce linetyalike eliyakayo, eya- kuba yeyona inkulu kweso sixeko yaku gqity wa. lyakuvuIwa ngomhla we 26 ka August.

Umbali ose Ngqushwa uti isifo apa bati ngamanz’abomvu sibupela ngoku unga u Rulumeni anganyenyisa kancinane intambo kuba reyi be transport.

U-Mr. Thomas Moodie obexesha lide elilungu le Par­lament lase Swellendam, ngase Cape Town, ubube ngo 9 July. Lo Mr. Moodie ube ngumxasi omkulu ka Mr. Sprigg e Parlament

U-Judge Jacob.—Ekuqalekeni ko July beke kwahamba udaba lokuba u Mr. Justice Simeon Jacob, obeyijaji eRini ububile. Olodaba lufunyenwe luyimposiso. U Judge Jacob usesenyameni.

Indlu yesikolo sentombi esisandukwakiwa e-Ngqushwa ngu Rev. Edwin Gedye iyakuvulwa ngo-Mvulo 23 July, ngu Rev. John Walton M.A. Ngolwesi-Bini kuyakubako itimiti (tea-meeting) kwase D’Urban apo.

Imviwo zefundo epakamileyo beziko ngalenyanga ipelayo, Sisiqelo setu ukubazisa abafundi betu abo bazipumelayo. Nangalo nyaka siyatemba ukuba masenjenjalo. Kuviwe Iwe B.A.—*I, Honours in Literature* 1, A. McGregor ; 2, H. P. Neale; 3, H. B. Sidwell. *II, Honours in Science,* H. P. Neale. IV Abapumelele kodwa—1, D. J. Le R. Marchand; 2, C. G. Elliott; 3, E. R. Skead ; 4, A. F. Ma- lan ; 5, J. S. Boag; 6, C. Horne; 7, W. F. Middleton ; 8. F. H. Hutton; 9, G. Mitchell; 10, A. G. Du Toit.

KUBAFUNDI BE “ SIGIDIMI ”

Siyayibulela into eninzi yaba fundi betu ngokuyi tumela imali yeli pepa; sigxeka ukuba enye into eninzi ingekayitumeli. Ngenx’ enokuba i Editor ibingeko ekaya ngo June, amagama abahlauleyo akabanga nakulungiselelwa kakuhle ukuba ashicilelwe kweli pepa lanamhla. Obonakala kwelizavo ke. Nabo bangeka rumi ke siya temba ukuba baya kwenjenjalo pakati kwezi veki zimbini zizayo.

Ngenxa yeholide yabashicileli elanamhla ipepa silikupa ngo 18, endaweui ye 16 enyangeni.

*Isigidimi,* Lovedale, 17 July, 1883.

INCWADI ZABA BALELI.

 “ M. P.” “ LAMATYE ” NO WAUCHOPE &Co.

Nkosi Mhleli nam namhla ndifuna ukuposa igada kale ngxoxo yala manene angapezulu, kendazimisela ukuti cwaka ngale ngxoxo kodwa kukaloku inteto ziyandicela ukuke ndipose amazwi. Kuqala nasi isicelo zeninyamezele ubude bale ncwadi endingatandabuziyo ukuba lencwadi iya kundakela intshaba ezininzi, akunani ke mandazise uluvo Iwam ngale ngxoxo.

Ndoqala ngokupendula u Lamatye. U Lamatye unyanisile ukuti inqu yenteto iyaduka kanti ke oko kuduka kwayo kwabangwa ngabo kwasekuqaleni kwamhla mnene, kuba basuka bayishiya yonke eyona nteto ka M. P. bapendula amasebe ayo baza namasebe ngokwawo kwabonakala bengawavisisanga baza kananjalo badlela ixesha ngoku tyutyana nesiqu nesimilo sika M. P. noku profeta into aya kuba yiyo Akuko nyaniso kwindawo yokuba u M. P. wati ititshala ezimfundo inganeno kweyake ngamatye kanjalo mazingaqashwa, nguwe ngokwako Lamatye omaziyo ukuba unemfundo yena engatshongo.

Mandingene ko Messrs. Wauchope &Co. Ngenye imini ndeva e *Sigidimini* kutetwa ngokunyulelwa e Palamente u Mr. Wauchope. Ke mna okwam andimazi, ukumazana kwam kukusuka ndifunde ezi ncwadi zake ngale ngxoxo yabo no M. P. endite ekuzipulapuleni kwam ndabangeka ukuba ndifumane engenguye umntu ongake axoxe e Palamente. Ngani, situlu esingummangaliso esiti ukupendula into singe sihamba evaka-vakeni elinomgxobozo, kuba kaloku isitulu sikauleza ngokupendula singa vanga. Ekubeni u Mr. Wauchope ndite situlu ndoka ndiniqondise. Ngoko kutsho kwam qondani manene i Palamente ifuna indoda yamadoda, umntu onokuwuva apo ukona umcimbi. Lo Wauchope asingulowa na ubesaziwa e Dikeni ngegama elingu Isaac Williams, ekuti ngamanye amaxa uve kutiwa ngu Isaac Dyoba uze ngawambi uve kutiwa ngu Citashe. Niti ke njengokuba engekalazi negama lake nje angaba seleyazi na into angafike atete yona e Palamente. He mandike ndiniqondise ngezi ndawo anikwa ityala ngazo u M. P. ngu Mr. I. W. Dyoba Citashe Wauchope (Hon. member for Uitenhage) ilungu lase Tinara. Uti u M. P. 1. Abafundisi abateni nokunyuka kontsundu. 2. Uti uhlanga maluzame ukuzimela ngokwalo. 3. Uti kuko amatye akutshwa e Nxukwebe aze enziwe ititshala &c. Ewe okwenene into ebingatetwayo ngonengqondo umntu kukuti yinina ukuba ude sewusenjenje ukuzibenca ezi ndawo, kupela ke. Kodwa ke ekubeni kunje sekufuneka ibenciwe inteto ka M. P. kwakangelwa ukuba inobuxoki na ?

1. Mna ngokwam ndingomnye wabaka baya e Heald Town ke ngoko into eyenziwe ngelo xesha bendikona ndiyiqonda ngangokuba ndingake ndiqondise ngayo. Kendabona ukukutshwa kwabantu kona ukuya kufundisa ezindaweni, wonke ke oko wase Healdtown akayi kuyi kanyela indawo yokuba baninzi ababeye kufundela ukutitsha baza bati emzuzwini bafumaneka bengena kupumelela, oko kukuti bengena kufundisa. Manditi ize niqonde kunje e Healdtown kumiswe izaziso ngobu titshala zazitatu (Teachers’ certificates) ngolu hlobo : 1st class 2nd class & 3rd class. Ke i 1st class ixela ukuba uyititshala ezeleyo kanye, i 2nd uyititshala aqingatisileyo, i 3rd hai ungazama. He ongafumananga nto ngofunyenwe engena kutitsha. Yabona ke uti lomntu ufunyenwe engena kutitsha atunyelwe aye kuba yititshala esikuleni esitile ekubeni kodwa selefunyenwe ukuba ulilitye ungu Lamatye. Lonto nditi ndibe ndiyibona ngawam amehlo isenziwa e Healdtown. Make ndenze umbuzo mayelana nale ndawo, kanjalo lombuzo maze upendulwe nguye wonke owoti ayicase inteto yam. Ukuba umntu ute waba ngabuza ngaye waqondiswa ngabamaziyo waye nawe umazi ukuba akakwazi ukuquba inqwelo waza wena wati oh lomfana unesimilo, enye into ufike selemdala e Mlungwini ngako ndiya mqesha, ungaba uyakatala na ukuba lonqwelo yako iye kufika apo ibe ifanele ukuya kufika kona ?
2. Ayiko inyaniso engapezu kweyokuba pambi kokuba sizame ukuzi. mela ngokwetu asiyi kuze sinyuswe bani njengohlanga, ewe umntu